cyanic-selkie/wikianc huggingface dataset:
কল্যাণী
জনসংখ্যা
এখানে সাক্ষরতার হার ৮৮.৭%। পুরুষদের মধ্যে সাক্ষরতার হার ৯২% এবং নারীদের মধ্যে এই হার ৮৪.৬%। যা ভারতের গড় সাক্ষরতার হার ৫৯.৫%, এর থেকে অনেকটাই বেশি। এই শহরের জনসংখ্যার ৯% হল ৬ বছর বা তার কম বয়সী।
শিক্ষা
কল্যাণী পশ্চিমবঙ্গের একটি অন্যতম গুরুত্বপূর্ণ শিক্ষাকেন্দ্র। কল্যাণী বিশ্ববিদ্যালয়, রাজ্য প্রযুক্তি বিশ্ববিদ্যালয় (MAKAUT) ও বিধানচন্দ্র কৃষি বিশ্ববিদ্যালয়, কল্যাণী গভর্নমেন্ট ইঞ্জিনিয়ারিং কলেজ, জে আই এস কলেজ অফ ইঞ্জিনিয়ারিং, আইডিয়াল কলেজ অফ ইঞ্জিনিয়ারিং, গয়েশপুর গভঃ পলিটেকনিক কলেজ, কলেজ অফ মেডিসিন অ্যান্ড জে.এন.এম হসপিটাল, কল্যাণী মহাবিদ্যালয় (কল্যাণী বিশ্ববিদ্যালয়ের অন্তর্গত একটি স্নাতক কলেজ), স্নেহাংশুকান্ত আচার্য আইন কলেজ, একটি ডেয়ারি রিসার্চ ইনস্টিটিউট, ন্যাশনাল হোমিওপ্যাথি ইনস্টিটিউট, ইন্ডিয়ান সায়েন্স, রিসার্চ ইন্সটিটিউট, একটি কারিগরী শিক্ষাকেন্দ্র (ITI) মোট ৩ টি বিশ্ববিদ্যালয় সহ মোট ১১ টি কলেজ এবং ১ টি মেডিকেল কলেজ  ও ৩ টি গবেষণা কেন্দ্র, এছাড়াও অসংখ্য সরকারি অনুদানপ্রাপ্ত বেসরকারী স্কুল কল্যাণীকে পার্শ্ববর্তী অঞ্চলের একটি বিশিষ্ট শিক্ষাকেন্দ্রে পরিণত করেছে। থাম্ব|কল্যাণী মহাবিদ্যালয়
স্বাস্থ্য
দ্বিতীয় বিশ্বযুদ্ধের সময় প্রতিষ্ঠিত আর্মি হসপিটাল কল্যাণীর প্রাচীনতম হাসপাতাল, বিধান চন্দ্র রায় এটিকে যক্ষ্মা রোগীদের জন্য নেতাজী সুভাষ সানাটোরিয়াম হিসেবে নামকরণ করেন।
পশ্চিমবঙ্গের বৃহত্তম হাসপাতাল এইমস কল্যাণী'তে অবস্থিত। ২০১৫ সালে কল্যাণী শহরে এইমস অখিল ভারতীয় আয়ুর্বেদ সংস্থান নির্মানের ঘোষণা করে কেন্দ্র সরকার। ২০২১ সাল থেকে এই এইমস এ চিকিত্সা শুরু হয়। এছাড়াও জওহরলাল নেহরু মেমোরিয়াল হাসপাতাল, ই এস আই হাসপাতাল ও গান্ধী মেমোরিয়াল হাসপাতাল কল্যাণীর অপর তিনটি গুরুত্বপূর্ণ সরকারি হাসপাতাল। জে এন এম কলেজের সাথে ২০০৯ সাল থেকে যুক্ত হয়েছে কল্যাণী কলেজ অফ মেডিসিন। গান্ধী মেমোরিয়াল হাসপাতাল হৃদরোগ সম্পর্কিত চিকিৎসার জন্য খ্যাত। এছাড়াও এখানে একাধিক বেসরকারি চিকিৎসালয় রয়েছে মোট ১১ টি বেসরকারি হাসপাতাল এবং 4 টি গুরুত্বপূর্ণ সরকারি হাসপাতাল।
ফুটবল
কল্যাণী শহরের কেন্দ্রস্থলে রয়েছে কল্যাণী স্টেডিয়াম। এই স্টেডিয়ামে আই-লিগের বেশ কিছু ম্যাচ অনুষ্ঠিত হয়েছে। স্টেডিয়ামটি মোহন বাগান, ইস্ট বেঙ্গল ফুটবল দল তারা তাদের অনুশীলনের জন্য ব্যবহার করে। পশ্চিমবঙ্গ ফুটবল দলের অনেক ম্যাচ এই স্টেডিয়ামে অনুষ্ঠিত হয়।
ক্রিকেট
কল্যাণী শহরের কেন্দ্রস্থলে অবস্থিত বাংলা ক্রিকেট একাডেমি গ্রাউন্ড এ ক্রিকেট ম্যাচ অনুষ্ঠিত হয়। ইডেন গার্ডেন্স এর অবর্তমানে বাংলা ক্রিকেট দল তাদের ঘরোয়া ক্রিকেট ম্যাচগুলো এখানে খেলে।
টেবিল টেনিস
কল্যানী স্টেডিয়ামের পাশেই টেবিল টেনিস শেখানোর একটি একাডেমী অবস্থিত। যেখানে রাজ্য টেবিল টেনিস মিট এর আসর বসে।
যোগাযোগ
থাম্ব|300px|[[কল্যাণী রেলওয়ে স্টেশন|কল্যাণী রেল স্টেশন]]
কাঁচড়াপাড়া
জনসংখ্যার উপাত্ত
এই শহরের জনসংখ্যার ৮% হল ৬ বছর বা তার কম বয়সী।
শাজারাতুদ দুর
মৃত্যু
শাজারাতুদ দুর দাবি করেন যে আইবাক রাতে হঠাৎ মারা গিয়েছেন। কিন্তু কুতুযের নেতৃত্বে আইবাকের (মুইযযিয়া) মামলুকরা তাকে বিশ্বাস করেনি  এবং জড়িত চাকররা নির্যাতনের কারণে স্বীকার করতে বাধ্য হয়। শাজারাতুদ দুর এবং চাকরদের গ্রেপ্তার করা হয় এবং আইবাকের মামলুকরা (মুইযযিয়া মামলুক) তাকে হত্যা করতে চেয়েছিল, কিন্তু সালিহিয়া মামলুকরা তাকে রক্ষা করেছিল এবং তাকে লাল টাওয়ারে নিয়ে যাওয়া হয়েছিল যেখানে তিনি অবস্থান করেন।   মুইযযিয়া মামলুকরা আইবাকের ১৫ বছর বয়সী ছেলে মানসুর আলিকে নতুন সুলতান হিসাবে সিংহাসনে বসায়।   ২৮শে এপ্রিল মনসুর আলি ও তার মায়ের দাসরা শাজারাতুদ দুরকে অপহরণ করে এবং খড়ম দিয়ে পিটিয়ে হত্যা করে। দুর্গের বাইরে তার নগ্ন দেহ পড়ে থাকতে দেখা যায়।   ঐতিহাসিক ইবনে আইয়াসের মতে, শাজারাতুদ দুরকে তার পা থেকে টেনে টেনে উপর থেকে নগ্ন অবস্থায় ফেলে দেওয়া হয়েছিল। কেবল তার কোমরে একটি কাপড় ছিল। তার মৃতদেহ পরিখায় দাফন করার আগে তিন দিন যাবত পড়ে ছিল। এমনকি, এক রাতে একটি দল এসে তার কোমরের চারপাশের কাপড় খুলে নিয়ে যায়। কারণ এটি মুক্তাযুক্ত রেশমের ছিল এবং এতে কস্তুরির গন্ধ ছিল। আইবাকের হত্যাকাণ্ডে অংশ নেওয়া দাসদেরকে ফাঁসি দেওয়া হয়।
কল্যাণী
যোগাযোগ
কলকাতা থেকে ট্রেন ও সড়ক পথে কল্যাণী খুবই ভাল ভাবে সংযুক্ত।
রেল
ট্রেনে শিয়ালদহ থেকে কল্যাণী সীমান্ত, রাণাঘাট, কৃষ্ণনগর, শান্তিপুর, গেদে লোকালে ও লালগোলা প্যাসেঞ্জার ট্রেনে কল্যাণী রেলওয়ে স্টেশন এ পৌঁছান যায়। কল্যাণী সীমান্ত লোকাল ব্রাঞ্চ লাইন এ শহরের মধ্য দিয়ে কল্যাণী শিল্পাঞ্চল ও কল্যাণী ঘোষপাড়া হয়ে কল্যাণী সীমান্ত স্টেশন অবধি যাচ্ছে। গোটা ভারতের মধ্যে একমাত্র পশ্চিমবঙ্গের কল্যাণীতে একই শহরের ভেতর ৫ কিলোমিটারের মধ্যে আছে ৪ টি রেল স্টেশন। সাধারণ মানুষের যাতায়াত ব্যবস্থা ও কল্যাণীকে একটি শিল্প নগরী হিসেবে গড়ে তোলার জন্য বিধানচন্দ্র রায় মুখ্যমন্ত্রী থাকাকালে এই রেল রুট চালু করার প্রস্তাব পাঠান কেন্দ্রীয় সরকারকে।
সড়কপথ
সড়কপথে কল্যাণী এক্সপ্রেসওয়ে কল্যাণীকে সরাসরি কলকাতার সাথে সংযুক্ত করে। কল্যাণী এক্সপ্রেসওয়েরই আর একটি এক্সটেনশান ঈশ্বর গুপ্ত সেতু দিয়ে হুগলীর বাঁশবেড়িয়ায় ৬ নং জাতীয় সড়কের সাথে যুক্ত হয়েছে। ১ নং রাজ্য সড়ক শহরের মধ্যভাগ ছুঁয়ে গিয়েছে। কল্যাণীর নিকটবর্তী জাগুলিয়ার ওপর দিয়ে ৩৪ নং জাতীয় সড়ক কলকাতাকে সংযুক্ত করছে।
শাজারাতুদ দুর
স্থাপত্যশিল্প
শাজারাতুদ দুর বাহরি মামলুক সমাধির আদিবাসী স্থাপত্য গ্রহণ এবং মাদ্রাসা বা ইসলামের শিক্ষাপ্রতিষ্ঠানগুলোর সাথে তাদের সমন্বয় করার জন্য সুপরিচিত ছিলেন। তিনি ছিলেন মিশরের প্রথম ইসলামি সুলতান যিনি এই সাংস্কৃতিক-সমৃদ্ধ স্থাপত্য ব্যবহার করেছিলেন। মামলুক সালতানাতের নেতৃস্থানীয়রা তার কবরের কাঠামো গ্রহণ করা অব্যাহত রাখেন। তারা সেগুলো মাদ্রাসাগুলোর জন্য গ্রহণ করেছিলেন এবং ইসলামি শাসনের অনেক পরেও এই স্থাপত্যশৈলী বাহরি মামলুকদের ব্যবহারে ছিল।
শাজারাতুদ দুর ১২৫০ সালে তার স্বামীর শহুরে মাদ্রাসা সালিহিয়াতে একটি সমাধি যোগ করার জন্য তার সম্পদ এবং ক্ষমতা ব্যবহার করেছিলেন। এবং এই উদ্ভাবনের কারণে মাদ্রাসা এবং অন্যান্য অনেক দাতব্য স্থাপত্য কমপ্লেক্স স্মারক স্মৃতিস্তম্ভে পরিণত হয়েছিল। এই প্রথাটি মামলুক শাসকদের মধ্যে জনপ্রিয় হয়ে ওঠে এবং পরেও ব্যাপকভাবে রয়ে গিয়েছিল। ট্রি অফ পার্লস (২০২০), রাগলস লিখেছেন: "“প্রাথমিক মাদ্রাসা ফাউন্ডেশন পৃষ্ঠপোষককে রাস্তার দৃশ্য অলঙ্কৃত করতে, শহরের প্রতি দাবি রাখতে এবং তার জীবদ্দশায় তার উদারতা এবং ধার্মিকতা প্রদর্শন করতে সক্ষম করেছিল। কিন্তু যদিও এটি তার নাম এবং উপাধি বহন করে, এর প্রাথমিক উদ্দেশ্য ছিল শিক্ষাদান এবং অধ্যয়নের জন্য একটি জায়গা প্রদান করা। বিপরীতে, সমাধিটি স্মরণের একমাত্র উদ্দেশ্যে বিদ্যমান ছিল। সমস্ত মাউসোলিয়ার মতো, এটি একটি দৃশ্যমান চিহ্ন হিসাবে দাঁড়িয়েছিল যার স্পষ্ট উদ্দেশ্য ছিল অনন্তকালের জন্য এর বাসিন্দার স্মৃতি সংরক্ষণ করা। সমাধি এবং মাদ্রাসার একীকরণের সাথে, একটি নতুন সংমিশ্রণ তৈরি করা হয়েছিল যেখানে উভয় ফাংশন উন্নত করা হয়েছিল: সমাধিটি সংলগ্ন বিদ্যালয়ের দাতব্য উদ্দেশ্যকে শুষে নেয় এবং এর কার্যকলাপের থ্রুম ক্যাপচার করে, মাদ্রাসা স্মৃতির একটি মূর্ত স্থান হিসাবে নতুন রাজনৈতিক উদ্দেশ্য লাভ করে। —একটি সমালোচনামূলকভাবে গুরুত্বপূর্ণ আইয়ুবীয়দের স্মৃতি, যা আমরা স্মরণ করি মৃত সুলতানের শেষ অবশিষ্ট যোগসূত্র হিসেবে শাজারাতুদ দুররের দেওয়া ছিল। অধিকন্তু কমপ্লেক্সটি পূর্ববর্তী সমাধিগুলির তুলনায় আরও বেশি জায়গা নিয়ে শহুরে স্থান দখল করেছে এবং এটির চারপাশের শহরকে রূপান্তরিত করেছে আর চারপাশের রাস্তাকে স্পষ্ট করেছে। এর সুদর্শন মিনার এবং বড় গম্বুজ মানুষের মনোযোগ দেওয়ার দাবি রাখে।”"তিনি ১২৫০ সালের পর থেকে ১২৫৭ সালের মধ্যে তার মৃত্যুর আগে যেকোনো সময়ে নিজের জন্য একটি সমাধিও তৈরি করেছিলেন। যেটি ছিল একটি বৃহত্তর দাতব্য কমপ্লেক্সের অংশ। তবে শুধুমাত্র সমাধিটি আজ টিকে আছে। আর এটি সম্প্রতি আছার লিনা ফাউন্ডেশন দ্বারা পুনরুদ্ধার করা হয়েছে। যদিও ফাতেমীয় শহরের দেয়ালের বাইরে নির্মিত, কিন্তু এই সমাধিটি ছিল- সুলতান সালিহের জন্য যে সমাধিটি তিনি নির্মাণ করেছিলেন তার মত একটি অসাধারণ এবং উদ্ভাবনী কাঠামোর। রাগলস লিখেছেন:"“এটি সাধারণভাবে জানা যায় যে শিলালিপিগিলো মুসলিম শিল্পে যোগাযোগের একটি গুরুত্বপূর্ণ মাধ্যম প্রদান করে এবং মুসলিম ধর্মীয় স্থাপনা যেমন মসজিদ এবং সমাধিতে মানুষ এবং প্রাণীর ছবি সম্পূর্ণভাবে এড়িয়ে যাওয়া হয়। একইভাবে, শাজারাতুদ দুররের মাজারে যেখানে প্রার্থনা করা হয়, মিহরাবের সবচেয়ে উচ্চ জায়গায় নিজের সম্পর্কে একটি স্পষ্ট উদ্ধৃতি সন্নিবেশ করেন। যেখানে মুক্তাযুক্ত ফল সহ একটি খাড়া শাখার চিত্র তার নাম স্মরণ করে: শাজার (বৃক্ষ) ও দুরর (মুক্তা)।”"
প্রভাব
একজন স্বেচ্ছাচারী দাস হিসেবে; যিনি আইয়ুবীয়দের বংশের ছিলেন না, শাজারাতুদ দুররের মিশর ও সিরিয়ার প্রথম মামলুক শাসক হওয়ার গৌরব রয়েছে। আইবাক এবং শাজারাতুদ দুর তাদের মৃত্যুর আগে দৃঢ়ভাবে মামলুক রাজবংশ প্রতিষ্ঠা করেছিলেন যা শেষ পর্যন্ত মঙ্গোলদের বিতাড়িত করেছিল, ইউরোপীয় ক্রুসেডারদের পবিত্র ভূমি থেকে বিতাড়িত করেছিল এবং উসমানীয়দের আগমন পর্যন্ত মধ্যপ্রাচ্যের সবচেয়ে শক্তিশালী রাজনৈতিক শক্তি হিসেবে স্থায়ী ছিল।
মিশরীয় লোককাহিনীতে
শাজারাতুদ দুর হাজার হাজার পৃষ্ঠার লোককাহিনী মহাকাব্য সিরাতুয যাহির বাইবার্স (যাহির বাইবার্সের জীবনী)-এর একটি চরিত্র, যেই গ্রন্থ মামলুক যুগের প্রথম দিকে মিশরে রচিত হয়েছিল এবং উসমানীয় যুগের প্রথম দিকে চূড়ান্ত রূপ নেয়। গল্পটি কল্পকাহিনী এবং সত্যের মিশ্রণ। বাইবার্স এবং শাজারাতুদ দুর উভয়ের জন্য মিশরীয় সাধারণ মানুষের মুগ্ধতা প্রতিফলিত করে। গল্পটিতে তার সুন্দর নাম ছিল- ফাতিমা শাজারাতুদ দুর, যিনি ছিলেন বাগদাদের খলিফা মুকতাদির বিল্লাহের কন্যা। যার বাগদাদে মঙ্গোলরা আক্রমণ করেছিল। তাকে শাজারাতুদ দুর (মুক্তার গাছ) বলা হত, কারণ তার বাবা তাকে মুক্তো দিয়ে তৈরি পোশাক পরিয়েছিলেন। তার বাবা তাকে মিশর দিয়েছিলেন কারণ তিনি মিশরের রানী হতে চেয়েছিলেন। মিশর তার ছিল বলে ক্ষমতায় থাকার জন্য সালিহ আইয়ুব তাকে বিয়ে করেছিলেন। যখন বাইবার্সকে কায়রোর দুর্গে আনা হয়েছিল, তখন তিনি তাকে ভালোবাসতেন এবং পুত্রের মতো আচরণ করেছিলেন। আর বাইবার্স তাকে মা বলে ডাকতেন। আইবাক তুর্কমানি গ্রন্থটির একজন দুষ্ট চরিত্র, যে মসুল থেকে শাজারাতুদ দুর এবং তার স্বামী সালিহ আইয়ুব থেকে মিশর দখল করতে এসেছিল। শাজারাতুদ দুর আইবাককে তলোয়ার দিয়ে হত্যা করে। কিন্তু তার ছেলের কাছ থেকে পালিয়ে যাওয়ার সময় তিনি দুর্গের ছাদ থেকে পড়ে মারা যান। উপরন্তু শাজারাতুদ দুররের নামের অর্থ আসলে মুক্তার গাছ। তাই কবিতায় তার উল্লেখ একটি ফলের গাছ দেখায় যা ঝিনুকের টুকরো দ্বারা গঠিত।
চলচ্চিত্র ও সাহিত্যে
তাইয়েব সালিহ তার গল্প "দ্য ওয়েডিং অব জেইন"-এ শাজারাতুদ দুরকে ত্রয়োদশ শতাব্দীতে মিশর শাসন করা ক্রীতদাসী হিসেবে উল্লেখ করেছেন। তার গল্পের একটি চরিত্র বলে, "একজন পুরুষ পুরুষই থাকে, যদিও না তার নাক দিয়ে পানি পড়তে থাকে। আর একজন নারী নারী থাকে, যদিও না সে শাজারাতুদ দুররের ন্যায় সুন্দরী হয়।"
শাজারাতুদ দুররের নামে ১৯৩৫ খ্রিস্টাব্দে আহমদ জালাল একটি চলচ্চিত্র নির্মাণ করেছিলেন।
মুদ্রা
শাজারাতুদ দুররের মুদ্রায় নিম্নোক্ত নাম ও উপাধি খোদাই করা ছিল: মুস্তাসিমিয়াহ সালিহিয়াহ মালিকাতুল মুসলিমিন ওয়ালিদাতুল মালিকুল মানসুর খলিল আমিরুল মুমিনীন। আরও লেখা ছিল, শাহজারাতুদ দুর। এমনকি আব্বাসীয় খলিফার নামও তার মুদ্রায় খোদাইকৃত ছিল: আবদুল্লাহ বিন মুসতানসির বিল্লাহ।
সৈয়দ খাজা খায়েরউদ্দিন
সৈয়দ খাজা খায়েরউদ্দিন (سيد خواجہ خير الدين) ছিলেন একজন বাঙালি পাকিস্তানি রাজনীতিবিদ। তিনি ঢাকার মেয়র ছিলেন এবং বাংলাদেশের স্বাধীনতার বিরোধিতা করার জন্য পরিচিত ছিলেন। দেশ স্বাধীন হওয়ার পর তিনি পাকিস্তানে বসবাস করতে চলে যান।
শৈশব
১৯২১ সালের ৪ জুলাই ঢাকার জমিদার মুসলিম নবাব পরিবারে খায়েরউদ্দিন জন্মগ্রহণ করেন। তার পিতা সৈয়দ খাজা আলাউদ্দিন এবং মাতা শাহজাদী বেগম। তিনি ঢাকার সরকারি মুসলিম উচ্চ বিদ্যালয়ে অধ্যয়ন করেন এবং ১৯৪৩ সালে ঢাকা বিশ্ববিদ্যালয় থেকে স্নাতক হন।
কর্মজীবন
তিনি পূর্ব পাকিস্তান কাউন্সিল মুসলিম লীগের সভাপতি হন। তিনি ঢাকার মেয়র হিসেবে দায়িত্ব পালন করেন। তিনি ১৯৬২-৬৫ সালে এমপিএ নির্বাচিত হন এবং ১৯৬৫ সালে এমএনএও নির্বাচিত হন। তিনি ১৯৬৫ সালের পাকিস্তানের রাষ্ট্রপতি নির্বাচনে ঢাকায় ফাতিমা জিন্নাহর পোলিং এজেন্ট ছিলেন যার জন্য তিনি রাষ্ট্রপতি আইয়ুব খানের বিরুদ্ধে প্রতিদ্বন্দ্বিতা করেছিলেন। পাকিস্তানের ন্যাশনাল অ্যাসেম্বলিতে মেয়র থাকাকালে কর্মী নিয়োগে রাজনৈতিক পক্ষপাতের জন্য তাকে অভিযুক্ত করা হয়েছিল। তিনি পূর্ব পাকিস্তান কেন্দ্রীয় শান্তি কমিটির আহ্বায়ক ও চেয়ারম্যান ছিলেন।  কমিটি যুদ্ধাপরাধের অভিযোগের মুখোমুখি হয়েছিল, এবং এর প্রতিষ্ঠাতাদের একজন, গোলাম আযম, যুদ্ধাপরাধের জন্য দোষী সাব্যস্ত হয়েছিল।  খায়েরুদ্দিন বাংলাদেশের স্বাধীনতা যুদ্ধের সময় ১৯৭১ সালে পাকিস্তানে চলে যান। পাকিস্তানে অভিবাসনের পর, তিনি গণতন্ত্র পুনরুদ্ধারের আন্দোলনের (এমআরডি) মহাসচিব হিসেবে দায়িত্ব পালন করেন যা রাষ্ট্রপতি জিয়া-উল-হকের বিরুদ্ধে আটটি দলের জোট ছিল। খায়রুদ্দিন পাকিস্তান মুসলিম লীগের সিনিয়র সহ-সভাপতিও ছিলেন। জুলফিকার আলী ভুট্টো পাকিস্তানের একীকরণের বিরুদ্ধে প্রচারণা চালানোর জন্য তাকে নির্বাসিত করেছিলেন। তিনি ১৯৬৩ সালে আইয়ুব খান কর্তৃক সিতারা-ই-খিদমত এবং পাকিস্তান আন্দোলনের সময় তার ভূমিকার জন্য প্রধানমন্ত্রী নওয়াজ শরীফ কর্তৃক স্বর্ণপদক প্রদান করেন।
উত্তরাধিকার
তিনি ৩ অক্টোবর ১৯৯৩ সালে পাকিস্তানের করাচিতে মারা যান। খায়রুদ্দিনের ছেলে ডক্টর সৈয়দ খাজা আলকামা বাহাউদ্দিন জাকারিয়া বিশ্ববিদ্যালয়ের সাবেক উপাচার্য, বাংলাদেশে পাকিস্তানের হাইকমিশনার হিসেবে মনোনীত হয়েছেন। বাংলাদেশ সরকার তার মনোনয়ন গ্রহণ করতে অস্বীকার করে।
শ্রীকৃষ্ণ জনার্দন জোশী
শ্রীকৃষ্ণ জনার্দন জোশী (১৯১৫-১৯৮৯) ছিলেন ভারতের মহারাষ্ট্রের একজন মারাঠি ঔপন্যাসিক।
তার লেখায়, তিনি কঠোরভাবে পুনেকে চিত্রিত করেছেন, যেখানে তিনি থাকতেন, ব্রাহ্মণ গোঁড়ামির কেন্দ্র হিসেবে। তিনি পুরস্কার বিজয়ী উপন্যাস আনন্দী গোপাল সহ বেশ কয়েকটি উপন্যাস, ছোট গল্প এবং প্রবন্ধ লিখেছেন, যা আনন্দী গোপাল যোশীর জীবনের একটি কাল্পনিক বিবরণ। উপন্যাসটি পরে একটি পুরস্কারপ্রাপ্ত নাটক আনন্দী গোপালে রূপান্তরিত হয়।
তিনি 'রঘুনাথচি বাখর' শিরোনামে আরডি করভের একটি জীবনীও লিখেছেন।
কিতাব আল-কাফী
আল-কাফী (ٱلْكَافِي, al-Kāfī, শাব্দিক অর্থ “পর্যাপ্ত”) হল মুহম্মদ ইবনে ইয়াকুব আল-কুলায়নী কর্তৃক সংকলিত একটি দ্বাদশী শিয়া হাদিসগ্রন্থ। এই গ্রন্থটি তিনভাগে বিভক্ত: উসূল আল-কাফী, জ্ঞানতত্ত্ব, ধর্মতত্ত্ব, ইতিহাস, নৈতিকতা, দোয়া ও কোরʾআন বিষয়ক হাদিস এর অন্তর্ভুক্ত; ফুরূʿ আল-কাফী, ব্যবহারিক ও আইন সংক্রান্ত হাদিস এর অন্তর্গত; রওদাত আল-কাফী, বিবিধ হাদিস এর অন্তর্ভুক্ত যার মধ্যে বারো ইমাম থেকে প্রাপ্ত দীর্ঘ চিঠি ও খুৎবাও বিদ্যমান। আল-কাফীতে সর্বমোট ১৬,১৯৯টি হাদিস রয়েছে।
কাঞ্চিনাথ ঝা
কাঞ্চিনাথ ঝা "কিরণ" (कांचीनाथ झा ‘किरण’ Kāñcīnāth Jhā Kīraṇ ; ১৯০৬-১৯৮৯) একজন ভারতীয় মৈথিলি ভাষার লেখক ছিলেন। দ্বিতীয় বিশ্বযুদ্ধের পর মৈথিলী সাহিত্যে তাঁর কবিতা ছিল নতুন আধুনিকতাবাদী চেতনার প্রতিনিধি। প্রবন্ধ এবং নিবন্ধ ছাড়াও, তিনি উপন্যাস লিখেছেন (যেমন চণ্ডীগ্রহন ) যা বাস্তববাদের বৈশিষ্ট্য এবং সাধারণ মানুষের সমস্যার চিকিত্সা করে।
তাঁর নামে প্রতিষ্ঠিত হয় কিরণ মেমোরিয়াল এডুকেশনাল ওয়েলফেয়ার সোসাইটি।
সরোদ
right|thumb|সরোদ সরোদ (सरोद) লিউটের (চোদ্দ থেকে সতেরো শতকের মধ্যে বহুল ব্যবহৃত তারের বাজনা) মত ভারতীয়  তারের যন্ত্র যা মূলত ভারতীয় শাস্ত্রীয় সংগীতে ব্যবহৃত হয়। সেতারের মত সরোদ হিন্দুস্তানী শাস্ত্রীয় সংগীতে সব থেকে জনপ্রিয় ও উল্লেখনীয় যন্ত্র।
কাঁকুড়িয়া
কাঁকুড়িয়া ভারতের পশ্চিমবঙ্গ রাজ্যের মুর্শিদাবাদ জেলার একটি aশহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কাঁকুড়িয়া শহরের জনসংখ্যা হল ২৭,৩৭২ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৩১%। পুরুষদের মধ্যে সাক্ষরতার হার ৩৯% এবং নারীদের মধ্যে এই হার ২৩%। সারা ভারতের সাক্ষরতার হার ৫৯.৫%; তার চাইতে কাঁকুড়িয়া এর সাক্ষরতার হার বেশি।
এই শহরের জনসংখ্যার ২৩% হল ৬ বছর বা তার কম বয়সী।
জুনাইদ বাগদাদী
জুনাইদ বাগদাদী (৮৩০–৯১০) পারসীয় রহস্যময় এবং প্রাথমিক সুফী দরবেশদের মধ্যে অন্যতম। তিনি অনেক সুফি তরিকার আধ্যাত্মিক তালিকার কেন্দ্রীয় ব্যক্তিত্ব।
জুনাইদ বাগদাদী তার জীবদ্দশায় বাগদাদে অধ্যাপনা করেছিলেন এবং সুফি মতবাদের বিকাশে গুরুত্বপূর্ণ ব্যক্তিত্ব ছিলেন। সুফি ধর্মতত্ত্বে তার গুরুত্বের কারণে জুনাইদ বাগদাদী প্রায়শই "সুলতান" হিসাবে উল্লেখ করা হয়।
জন্ম
জুনাইদ বাগদাদী হিজরি তৃতীয় শতকের প্রথম দিকে ইরাকের বাগদাদ শহরে জন্মগ্রহণ করেন। তার জন্মের বছর নিয়ে দ্বিমত রয়েছে। কিছু ইতিহাসবিদ লিখেছেন যে তিনি ২১০ হিজরি থেকে ২২০ হিজরির মধ্যে জন্মগ্রহণ করেছিলেন। যেমন ইমাম যাহাবী বলেছেন: "তিনি সুফিদের শায়খ, তিনি ২২০ হিজরি কিছু পরেই জন্মগ্রহণ করেছিলেন।"
পাখোয়াজ
থাম্ব|পাখোয়াজ পাখোয়াজ ভারতীয় উপমহাদেশের সঙ্গীতে ব্যবহৃত একপ্রকার চর্মাচ্ছাদিত তাল রক্ষাকারী বাদ্যযন্ত্র। এটি একটি শাস্ত্রীয় বাদ্যযন্ত্র। পাখোয়াজের দুইটি মুখ আছে। এর একটি মুখ অন্যটির তুলনায় সামান্য বড়। কোলের ওপরে নিয়ে বামহাতে বড় মুখ ও ডানহাতে ছোটো মুখটি বাজানো হয়। এটি গুরুগম্ভীর শব্দ সৃষটি করে। এযুগের পখোয়াজের দেহ কাঠামো তৈরি হয় কাঠ দিয়ে। কিন্তু ঐতিহ্য অনুসারে কেউ কেউ একে মৃদঙ্গের শ্রেণিভুক্ত করে থাকেন। দক্ষিণ ভারতীয় সঙ্গীতে পাখোয়াজের অনুরূপ যন্ত্রকে মৃদঙ্গম বলা হয়।
ঐতিহাসিক প্রেক্ষাপট
সংস্কৃত ভাষায় পাখোয়াজ এর নাম পক্ষাতোদ্য। যা প্রাকৃত পকখাউজ্জ হয়ে বাংলায় পাখোয়াজ হয়েছে। সংস্কৃত ভাষায় পক্ষাতোদ্যের প্রয়োগ দেখে ধারণা করা যায়, পুরাকালে আর্যরা পাখোয়াজ ব্যবহার করতো।প্রাচীন ভারতে পাখোয়াজের কাঠামো তৈরি হতো মাটির খোল পুড়িয়ে। সেকালের পাখোয়াজ জাতীয় সকল আনদ্ধ যন্ত্রকে (চামড়া বা এই জাতীয় পর্দা দ্বারা আচ্ছাদিত বাদ্যযন্ত্র) মৃদঙ্গ বলা হতো।মৃদঙ্গ শব্দটিকে ভাঙলে পাওয়া যায় মৃৎ (মাটি) অঙ্গ যার ।
বঙ্গদেশে পাখোয়াজ
খ্রিষ্টীয় অষ্টাদশ শতকের শেষার্ধে বঙ্গদেশে কিছু পাখোয়াজ বাদকের নাম পাওয়া যায়। এঁরা মূলত সঙ্গতকারী ছিলেন। এঁদের দ্বারা কোনো বিশেষ বাদনরীতি প্রচলিত হয় নি। তাছাড়া ঐতিহ্য পরম্পরা কোনো পাখোয়াজ-শিল্পীরও আত্মপ্রকাশ ঘটে নি। প্রথমদিকে পাখোয়াজের চর্চা শুরু হয়েছিল কৃষ্ণনগর, বিষ্ণুপুর, চন্দ্রকোণা, বহরমপুর প্রভৃতি অঞ্চলে। সে সময় ধ্রুপদ গানের বেশ কদর ছিল এই অঞ্চলে। এই সূত্রে এই অঞ্চলগুলোতে ধ্রুপদের তালরক্ষাকারী যন্ত্র হিসেবে পাখোয়াজ বাদন চালু হয়েছিল। তবে যথাযথ তথ্য না থাকায়, এই সময়ের পাখোয়াজ বাদনের ইতিহাস যথাযথভাবে তুলে ধরা সম্ভব নয়।
ভারতচন্দ্র রায়গুণাকরের অন্নদামঙ্গল কাব্যে জনৈক 'সমজ খেল' নামক মৃদঙ্গবাদকের নাম পাওয়া যায়। সে সময়ের কালোয়াতি গান বলতে ধ্রুপদকেই বুঝানো হতো। এই গানের সাথে মৃদঙ্গবাদক 'সমজ খেল' পাখোয়াজ বাজাতেন বলেই অনুমান করা যায়।
কালোয়াত গায়ন বিশ্রাম খাঁ প্রভৃতি।
ধারণা করা হয়, কৃষ্ণনগরের পরে কালোয়াতি গানের চর্চা শুরু হয় বিষ্ণুপুরে। যতদূর জানা যায়, বিষ্ণুপুরের প্রথম বাঙালি পাখোয়াজ বাদক ছিলেন বেচারাম চট্টোপাধ্যায়। তিনি বিষ্ণুপুরী ঘরাণার ধ্রুপদের প্রতিষ্ঠাতা পণ্ডিত রামশঙ্কর এবং তার তৃতীয় পুত্র রামকেশরের (জন্ম আনুমানিক ১৮০৮ খ্রিষ্টাব্দ) সাথে পাখোয়াজ সঙ্গত করেছেন। উল্লেখ্য, এঁর ভ্রাতুষ্পুত্র গিরিশচন্দ্র চট্টোপাধ্যায় নাটোরের  মহারাজ জগদিন্দ্রনাথ রায়ের (১৮৬৮-১৯০৬ খ্রিষ্টাব্দ) সঙ্গীত সভার বৃত্তিধারী পাখোয়াজবাদক ছিলেন। রমেশচন্দ্র বন্দ্যোপাধ্যায় রচিত বিষ্ণুপুর নামক গ্রন্থ থেকে জানা যায়, বেচারাম বিখ্যাত মৃদঙ্গবিদ লালা হীরালালজীর কাছে মৃদঙ্গবাদন শিখেছিলেন। সম্ভবত হীরালালজী ছিলেন অবাঙালি। বেচারাম চট্টোপাধ্য এবং তার ভ্রাতুষ্পুত্র গিরিশচন্দ্র চট্টোপাধ্যায় ছাড়া, তার বংশের বা শিষ্যের ভিতর আর কোনো পাখোয়াজ বাদকের নাম পাওয়া যায় না।
বিষ্ণুপুরের অপর প্রখ্যাত পাখোয়াজ ছিলেন রামমোহন চক্রবর্তী। এঁর দ্বারা একটি পাখোয়াজ বাদন গোষ্ঠী তৈরি হয়েছিল। তিনি পাখোয়াজবাদন শিখেছিলেন পীরবক্সের কাছে। রামমোহনের শিষ্য ছিলেন জগৎ গোস্বামী। বিষ্ণুপুর ঘরানার ধ্রুপদ গায়ক যদুভট্ট বিষ্ণুপুরে থাকার সময়, জগৎশেঠ তার সাথে সঙ্গত করতেন। রামমোহনের অপর শিষ্য জগন্নাথ মুখোপাধ্যায় ১৮৮০-৮১ খ্রিষ্টাব্দের দিকে ত্রিপুরার রাজ দরবারে যদুভট্টের সাথে সঙ্গত করেছেন। রামমোহনের অপর শিষ্য অনন্তলাল মুখাপাধ্যায় পাখোয়াজবাদক হিসেবে কলিকাতায় প্রতিষ্ঠা লাভ করেন। সেকালের প্রখ্যাত ধ্রুপদ গায়ক শিবনারায়ণ মিশ্র, কান্তাপ্রসাদ মিশ্র, গঙ্গানারায়ণ চট্টোপাধ্যায়, যদুভট্টের সাথে সঙ্গত করেছেন। এই তিন শিষ্যের সূত্রে রামমোহন চক্রবর্তীকে বিষ্ণুপুরী ঘরানার পাখোয়াজ বাদনের স্থপতি বলা হয়।
আকার ও গঠন
প্রায় ৬০ সেমি দৈর্ঘ্য এবং ২০-২৫ সেন্টিমিটার কাঠের নলাকার খোল এর দেহগত কাঠামো। এর মধ্যভাগ স্ফীত। ফলে এর উভয়দিকের খোলা মুখের পরিধি মধ্যভাগের চেয়ে কম হয়। কাঠের এই কাঠামোকে বলা হয় লকড়ি। এর উভয় প্রান্তের খোলা মুখ চামড়া দ্বারা আবদ্ধ থাকে। এর ডান দিকের মুখটি বাম পাশ মুখ অপেক্ষা ছোটো হয়। এই অংশটি অনেকটা তবলার মতো। ডান দিকের এই মুখকে বলা হয় ডাহিনা বা ডাইনা। এই মুখটির ব্যাস হয় সাধারণত ১৫-১৭ সেমি হয়। বাম দিকের অংশকে বলা হয় বাঁয়া। এই মুখের ব্যাস সাধারণত ২০-২৩ সেমি হয়ে থাকে।
এর উভয় মুখের চামড়া আচ্ছাদনকে বলা হয়, ছাউনি বা পুড়ি। ছাউনির প্রান্তীয় অংশে, ছাউনিকে আবরিত করে, একটি বাড়তি বৃত্তাকার চামড়ার অংশ দেখা যায়। একে বলা হয় কানি। কানির অংশের পরে ছাউনির মূল চামড়া দেখা যায়। ডাইনার অংশে এই চামড়ার মধ্যভাগে গোল করে উপরে গাব বা স্যাহী যুক্ত করা হয়। বাঁয়াতে গাব বা স্যাহী থাকে না। পাখোয়াজ বাদনের সময় ছাড়া বাঁয়ার অংশের ছাউনিতে কিছু থাকে না। তবে বাদনের পূর্বে বাঁয়ার মধ্যস্থলে  ময়দার পুরু প্রলেপ দেওয়া হয়। এই প্রলেপটি বাদক বাদনক্রিয়ার কিছু পূর্বে যুক্ত করে থাকেন।
প্রয়োগ
মূলত শাস্ত্রীয় সঙ্গীতে এর ব্যবহার হলেও ধ্রুপদ বা ধ্রুপদাঙ্গের গানের সকল তালই এই যন্ত্রে বাজানো হয়। এর ভিতরে উল্লেখযোগ্য তালগুলো হলো― আড়াচৌতাল, চৌতাল, ঝাঁপতাল, তেওরা, ধামার, সুরফাঁকতাল ইত্যাদি। পাখোয়াজ বাদককে পদ্মাসনে বসে যন্ত্রটি সামনে অনুভূমিক অবস্থানে রেখে উভয় হাতের সাহায্যে বোলবাণী তোলা হয়। এই যন্ত্রের বোলবাণী হিসেবে উল্লেখ করা হয়―  ধা, দেন্, তা, তাগে, কৎ, তেটে, ঘেড়ে, নাক ইত্যাদি।
নাওমি স্কট
নাওমি গ্রেস স্কট (জন্ম ৬ মে ১৯৯৩) একজন ইংরেজ অভিনেত্রী এবং গায়ক। তিনি ২০১৭ সালের পাওয়ার র্যাঞ্জার্স চলচ্চিত্রে কিমবারলি হার্ট, দ্য পিঙ্ক রেঞ্জর চরিত্রে এবং বৈজ্ঞানিক-কল্পকাহিনী ভিত্তিক নাট্য সিরিজ টেরা নোভা এ মেডি শ্যানন ভূমিকায় অভিনয়ের জন্য তিনি পরিচিত। স্কট আরোও  ডিউনি চ্যানেল অরিজিনাল মুভিতে  লামন্ডেড মাউথ এ মোহিনী "মো" বানজীর হিসেবেও অভিনয় করেছিলেন এবং টেলিভিশন সিরিজ লাইফ টাইট এ মেগান চরিত্রে অভিনয় করেছিলেন।
ব্যক্তিগত জীবন
স্কট লন্ডন, ইংল্যান্ডে জন্মগ্রহণ করেন। তার মা, উষা স্কট (নি জোশী) উগান্ডার গুজরাটি ভারতীয় বংশদ্ভুত এবং তার বাবা, ক্রিস্টোফার স্কট একজন ব্রিটিশ। তার বাবা-মা উভয়েই রেডব্রিজের ওয়ডফোর্ডের ব্রিজ চার্চের যাজক।  স্কট মিশনারি এবং আউটরিচ(প্রচার) কাজে অংশগ্রহণ করেছেন। ২০১৪ সালের জুন মাসে, তিনি চার বছর ধরে প্রেম করার পর ফুটবলার জর্দান স্পেন্সের সাথে বিবাহ হন।
মতি লাল কেম্মু
মতি লাল কেম্মু হলেন জম্মু ও কাশ্মীরের একজন ভারতীয় সমসাময়িক নাট্যকার। তিনি শ্রীনগরের একটি কাশ্মীরি হিন্দু পরিবারে জন্মগ্রহণ করেন এবং জম্মু ও কাশ্মীর বিশ্ববিদ্যালয়ে পড়াশোনা করেন। তার নাটকের মধ্যে রয়েছে নগর উদাস, তিন অসঙ্গতি আইকাঙ্কি (১৯৬৮), লাল ড্রয়াস লোল রে (১৯৭২), ত্রুনভ (১৯৭০), তিশাই (১৯৭৩), নাটক ত্রুচে (১৯৮০), তোতা তোল আইনা (১৯৮৫)।
পুরস্কার এবং সম্মান
তিনি ২০১২ সালে পদ্মশ্রী পুরস্কার জিতেছেন।
কান্দী
থাম্ব|রুদ্রদেব মন্দির কান্দি ভারতের পশ্চিমবঙ্গ রাজ্যের মুর্শিদাবাদ জেলার একটি শহর ও পৌরসভা এলাকা। তবে আজ ০১/০৮/২০২২ থেকে কান্দি নতুন জেলা হতে চলেছে। যেটা বর্তমান সরকার দায়িত্ব থাকা অবস্থায় ঘোষণা করেছেন।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০ মিটার (৬৫ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কান্দি শহরের জনসংখ্যা হল ৫০,৩৪৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%।
এই শহরের জনসংখ্যার ১৪% হল ৬ বছর বা তার কম বয়সী।
মার্কিন সামোয়া জাতীয় ফুটবল দল
মার্কিন সামোয়া জাতীয় ফুটবল দল (American Samoa national football team) হচ্ছে আন্তর্জাতিক ফুটবলে মার্কিন সামোয়ার প্রতিনিধিত্বকারী পুরুষদের জাতীয় দল, যার সকল কার্যক্রম মার্কিন সামোয়ার ফুটবলের সর্বোচ্চ নিয়ন্ত্রক সংস্থা মার্কিন সামোয়া ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৮ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৯৮ সালের ২রা সেপ্টেম্বর তারিখে, মার্কিন সামোয়া প্রথমবারের মতো আন্তর্জাতিক খেলায় অংশগ্রহণ করেছে; কুক দ্বীপপুঞ্জের রারোটোঙ্গায় অনুষ্ঠিত উক্ত ম্যাচে মার্কিন সামোয়া পশ্চিম সামোয়ার কাছে ৩–০ গোলের ব্যবধানে পরাজিত হয়েছে।
২,০০০ ধারণক্ষমতাবিশিষ্ট পাগো পার্ক ফুটবল স্টেডিয়ামে এলাকার ছেলে নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মার্কিন সামোয়ার রাজধানী পাগো পাগোতে অবস্থিত। বর্তমানে এই দলের ম্যানেজারের দায়িত্ব পালন করছেন তুনোয়া লুই এবং অধিনায়কের দায়িত্ব পালন করছেন গোলরক্ষক নিকি সালাপু।
মার্কিন সামোয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপেও মার্কিন সামোয়া এপর্যন্ত একবারও অংশগ্রহণ করতে সক্ষম হয়নি।
নিকি সালাপু, উয়াসিলা হেলেতা, রামিন অট, স্যামুয়েল হ্যাওয়ার্ড এবং জাস্টিন মানাওয়ের মতো খেলোয়াড়গণ মার্কিন সামোয়ার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৫ সালের অক্টোবর মাসে প্রকাশিত র‌্যাঙ্কিংয়ে মার্কিন সামোয়া তাদের ইতিহাসে সর্বোচ্চ অবস্থান (১৬৪তম) অর্জন করে এবং ২০০৬ সালের মে মাসে প্রকাশিত র‌্যাঙ্কিংয়ে তারা ২০৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মার্কিন সামোয়ার সর্বোচ্চ অবস্থান হচ্ছে ১৮৮তম (যা তারা ১৯৮৩ সালে অর্জন করেছিল) এবং সর্বনিম্ন অবস্থান হচ্ছে ২৩৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
জেমস ক্যামেরন
জেমস ফ্রান্সিস ক্যামেরন (জন্ম: ১৬ই আগস্ট, ১৯৫৪) একাডেমি পুরস্কার বিজয়ী কানাডীয় চলচ্চিত্র পরিচালক, প্রযোজক ও চিত্রনাট্য লেখক। মূলত অ্যাকশনধর্মী ও বৈজ্ঞানিক কল্পকাহিনীমূলক চলচ্চিত্র নির্মাণের জন্য তিনি বিখ্যাত। এ ধরনের ছবিগুলোতে তার উদ্ভাবনী শক্তির পরিচয় পাওয়া যায়। একই সাথে সেগুলোর ব্যবসায়িক সফলতাও লক্ষণীয়। তার চলচ্চিত্র নির্মাণের মুখ্য বিষয়বস্তু হল মানুষের সাথে প্রযুক্তির সম্পর্ক। ক্যামেরন টাইটানিক ছবিটি রচনা, পরিচালনা ও সম্পাদনা করেছেন। ১১টি বিষয়শ্রেণীতে অস্কার জয়ের পাশাপাশি এই ছবিটি বিশ্বব্যাপী বিপুল আয় করেছিল। মুদ্রাস্ফীতি বাদ দিলে এটিই পৃথিবীর সবচেয়ে বেশি আয় করা চলচ্চিত্র। এর মোট আয়ের পরিমাণ ছিল ১.৮ বিলিয়ন মার্কিন ডলার।
এছাড়া ক্যামেরন টার্মিনেটর ফ্রানচাইজ নির্মাণ করেছেন। নিজেই দ্য টারমিনেটর ও টার্মিনেটর ২: জাজমেন্ট ডে ছবি দুটির পরিচালক ও লেখক ছিলেন। মুদ্রাস্ফীতির বিবেচনা না করলে সিনেমা নির্মাণ করে তিনি এখন পর্যন্ত আয় করেছেন প্রায় ১.১ বিলিয়ন মার্কিন ডলার। টাইটানিক-এর বিপুল সফলতার পর ক্যামেরন মূলত প্রামাণ্যচিত্র নির্মাণে মনোযোগ দিয়েছেন। এর পাশাপাশি তিনি ত্রিমাত্রিক ক্যামেরন/পেইস ফিউশন ক্যামেরা সিস্টেমের উন্নয়নে কাজ করে যাচ্ছেন। অ্যাভাটর ছবি নির্মাণের মাধ্যমে তিনি পুনরায় পূর্ণদৈর্ঘ্য ছবি নির্মাণের ধারায় ফিরে আসবেন। এই ছবি নির্মাণের ক্ষেত্রে ফিউশন ক্যামেরা সিস্টেমের ত্রিমাত্রিক প্রযুক্তি ব্যবহার করা হবে। ২০০৯-এর ডিসেম্বরে এটি মুক্তি পেয়েছে।এটি এখন পর্যন্ত বিশ্বের মধ্যে সবচেয়ে বেশি অর্থ উপার্জনকারী সিনেমা।
কাঁতলিয়া
কাঁতলিইয়া ভারতের পশ্চিমবঙ্গ রাজ্যের হাওড়া জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কাঁতলিইয়া শহরের জনসংখ্যা হল ৭৩৭১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে কাঁতলিইয়া এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
টুইস্টেড পেয়ার ক্যাবল
টেলিফোন লাইনের কানেকশন না স্বল্প খরচে কোনো দূরত্বে নেটওয়ার্ক তৈরির জন্য যে ক্যাবলটি ব্যবহৃত হয় সেটিই হলো টুইস্টেড পেয়ার ক্যাবল (Twisted Pair Cable)। টুইস্টেড পেয়ার ক্যাবলে মোড়ানো দুটি কপার তার থাকে এবং দুটিকে পৃথক করার জন্য  অপরিবাহী পদার্থ ব্যবহার করা হয়।
টুইস্টেড পেয়ার ক্যাবলের প্রকারভেদ
টুইস্টেড পেয়ার ক্যাবল দু’প্রকার। যথা:
ক. আবরণহীন টুইস্টেড পেয়ার বা ইউটিপি (UTP – Unshielded Twisted Pair)
খ. আবরণযুক্ত টুইস্টেড পেয়ার বা এসটিপি (STP – Shielded Twisted Pair)
আবরণহীন টুইস্টেড পেয়ার বা ইউটিপি (UTP)
ইউটিপি ক্যাবল মূলত একাধিক জোড়া টুইস্টেড পেয়ার সমষ্টি যা আবার প্লাস্টিক আবরণে মোড়ানো থাকে। তারের মধ্যে দিয়ে যখন সিগন্যাল অতিক্রম করতে থাকে তখন এর শক্তি বা মান ক্রমান্বয়ে লোপ পেতে থাকে। মোচড়ের দৈর্ঘ্য ৫ থেকে ১৫ সে.মি.।
ল্যান (LAN) সংযোগের ক্ষেত্রে ইউটিপি ক্যাট-৬ (CAT-6) বেশি ব্যবহৃত হয়। এটি ১০ এমবিপিএস থেকে ১ জিবিপিএস রেটে ডেটা ট্রান্সমিট করতে পারে।
অসুবিধা
এ ধরনের ক্যাবলে ১০০ মিটারের বেশি দূরত্বে ডেটা পাঠানো যায় না।
আবরণযুক্ত টুইস্টেড পেয়ার বা এসটিপি (STP)
এসটিপি ক্যাবলের বাইরের জ্যাকেট বা প্লাস্টিক আবরণ থাকে এবং প্রতিটি প্যাঁচানো জোড়া তারের মধ্যে একটি শিল্ড (Shield) বা শক্ত আবরণ থাকে। এ আবরণটি সাধারণত অ্যালুমিনিয়াম বা পলিসটার দ্বারা তৈরি, যা এসটিপি ক্যাবলকে ইলেক্ট্রোম্যাগনেটিক ইন্টারফেরেন্সের এর হাত থেকে রক্ষা করে। এ ক্যাবল মোটা ও শক্ত হওয়ায় নড়াচড়া অসুবিধাজনক। এ ক্যাবল দিয়ে 16 Mbps থেকে 500 Mbps রেটে ডেটা ট্রান্সমিশন হতে পারে। দুটি পৃথক তারকে প্যাঁচানোর কারণে Radiated Noise এবং EMI (Electromagnetic Interference) দ্বারা ইউটিপি ক্যাবলে সিগন্যাল অপেক্ষাকৃত কম বাধাগ্রস্ত হয়।
টুইস্টেড পেয়ার ক্যাবলের সুবিধা
১. কম দূরত্বে যোগাযোগের ক্ষেত্রে ব্যাপক ভাবে ব্যবহৃত হয়।
২. টেলিফোন লাইনে সর্বপ্রথম টুইস্টেড পেয়ার ক্যাবল ব্যবহৃত হয়।
৩. অন্যান্য ক্যাবলের চেয়ে দামে সস্তা।
৪. সহজে স্থাপন করা যায়।
টুইস্টেড পেয়ার ক্যাবলের অসুবিধা
১. ডেটা ট্রান্সমিশন ডিলে টাইম অন্যান্য ক্যাবলের চেয়ে বেশি।
২. বেশি দূরত্বে ডেটা পাঠালে ১০০ মিটার পরপর রিপিটার ব্যবহার করতে হয়।
৩. ট্রান্সমিশন লসও অপেক্ষাকৃত বেশি।
টুইস্টেড পেয়ার ক্যাবলের ব্যবহার
১. লোকাল এরিয়া নেটওয়ার্ক বা ইথারনেট।
২. সকল ধরনের টেলিফোন নেটওয়ার্ক।
ইন্দ্রজিৎ হাজরা
ইন্দ্রজিৎ হাজরা  হলেন একজন ভারতীয় সাংবাদিক এবং দ্য বায়োস্কোপ ম্যান এবং গ্র্যান্ড ডিলুশনস: অ্যা শর্ট বায়োগ্রাফি অফ কোলকাতা  বইগুলির লেখক। ২০১৩ সালে বইগুলির প্রকাশক করে আলেফ বুক কোম্পানি।
ব্রিটিশ মেডিকেল জার্নাল
ব্রিটিশ মেডিকেল জার্নাল সংক্ষেপে বিএমজে (BMJ) হল একটি সাপ্তাহিক পিয়ার-পর্যালোচিত মেডিকেল ট্রেড জার্নাল, যাট্রেড ইউনিয়ন ব্রিটিশ মেডিকেল অ্যাসোসিয়েশন (বিএমএ) দ্বারা প্রকাশিত হয়ে থাকে। এটা বিএমএ দ্বারা সম্পাদনা করার স্বাধীনতা আছে। এটি বিশ্বের প্রাচীনতম সাধারণ মেডিকেল জার্নালগুলির মধ্যে একটি। তবে এটি অফিশিয়ালভাবে দ্য বিএমজে (The BMJ) নামে সুপরিচিত। এটিকে ১৯৮৮ সালে শিরোনামটি আনুষ্ঠানিকভাবে বিএমজেতে সংক্ষিপ্ত করা হয়েছিল, এরপর ২০১৪ সালে নাম পরিবর্তন করা হয়। জার্নালটি ব্রিটিশ মেডিকেল অ্যাসোসিয়েশন (বিএমএ) এর একটি সহায়ক সংস্থা বিএমজে পাবলিশিং গ্রুপ লিমিটেড দ্বারা প্রকাশিত হয়েছে। দ্য বিএমজে -এর প্রধান সম্পাদক হলেন ফিওনা গডলি, যিনি ২০০৫ সালের ফেব্রুয়ারিতে নিযুক্ত হন।
ইতিহাস
জার্নালটি 3 অক্টোবর 1840 তারিখে প্রাদেশিক মেডিকেল এবং সার্জিক্যাল জার্নাল হিসাবে প্রকাশ করা শুরু করে এবং উচ্চ-প্রভাবিত মূল গবেষণা নিবন্ধ এবং অনন্য কেস রিপোর্ট প্রকাশের মাধ্যমে দ্রুত বিশ্বব্যাপী চিকিত্সকদের দৃষ্টি আকর্ষণ করে। বিএমজে- এর প্রথম সম্পাদক ছিলেন পি. হেনিস গ্রিন, হান্টেরিয়ান স্কুল অফ মেডিসিনের শিশুদের রোগের প্রভাষক, যিনি এর প্রতিষ্ঠাতা এবং রবার্ট স্ট্রিটেন অফ ওরচেস্টার, প্রাদেশিক মেডিকেল অ্যান্ড সার্জিক্যাল অ্যাসোসিয়েশন কাউন্সিলের সদস্য। প্রাদেশিক মেডিকেল অ্যান্ড সার্জিক্যাল জার্নাল ( পিএমএসজে ) এর প্রথম সংখ্যাটি ছিল ১৬ পৃষ্ঠা দীর্ঘ এবং এতে তিনটি সাধারণ কাঠের কাটা চিত্র রয়েছে। দীর্ঘতম আইটেমগুলি ছিল সম্পাদকদের পরিচায়ক সম্পাদকীয় এবং প্রাদেশিক মেডিকেল অ্যান্ড সার্জিক্যাল অ্যাসোসিয়েশনের পূর্ব শাখার একটি প্রতিবেদন। অন্যান্য পৃষ্ঠাগুলিতে হেনরি ওয়ারবার্টনের চিকিৎসা সংস্কার বিল, বইয়ের পর্যালোচনা, ক্লিনিকাল কাগজপত্র এবং কেস নোটের একটি ঘনীভূত সংস্করণ অন্তর্ভুক্ত ছিল। ছিল  কলাম বিজ্ঞাপন। স্ট্যাম্প ডিউটি সহ এর দাম 7d, একটি মূল্য যা ১৮৪৪ সাল পর্যন্ত ছিল। তাদের মূল নিবন্ধে, গ্রিন এবং স্ট্রিটেন উল্লেখ করেছেন যে তারা "আমাদের প্রথম সংখ্যার জন্য (লেটার প্রেসের পরিমাণের অনুপাতে) সর্বাধিক জনপ্রিয় মেডিকেল জার্নাল, (দ্য ল্যানসেট ) সতেরো বছর অস্তিত্বের পরে অনেক বিজ্ঞাপন পেয়েছে।"
আজাদ হিন্দ রেডিও
বেতার কেন্দ্র হতে জার্মানিতে ও দক্ষিণ পূর্ব এশিয়ার দেশগুলিতে ভারতীয় সেনাবাহিনীর জন্য  সর্বাধিক সম্ভাব্য স্বেচ্ছাসেবকদের ভাষা -  ইংরেজি,হিন্দি, তামিল বাংলা, মারাঠি, পাঞ্জাবি পশতুন এবং উর্দু  ভাষায় সাপ্তাহিক সংবাদ বুলেটিন প্রচারিত হত।
অন্য জোটের বেতার অপপ্রচার খণ্ডন করার উদ্দেশ্যে আজাদ হিন্দ রেডিও কাজ করত।  নেতাজী সেসময়কার ' ব্রিটিশ ব্রডকাস্টিং কর্পোরেশনকে '  'ব্লাফ এন্ড ব্লাস্টার  কর্পোরেশন'  এবং অল ইন্ডিয়া রেডিও কে  'অ্যান্টি ইণ্ডিয়ান রেডিও' হিসাবে উল্লেখ করেছিলেন।
বহিঃসংযোগ
আজাদ হিন্দ রেডিওতে নেতাজির ভাষণ:
নিউয়ে জাতীয় ফুটবল দল
নিউয়ে জাতীয় ফুটবল দল (Niue national soccer team) হচ্ছে আন্তর্জাতিক ফুটবলে নিউয়ের প্রতিনিধিত্বকারী পুরুষদের জাতীয় দল, যার সকল কার্যক্রম নিউয়ের ফুটবলের সর্বোচ্চ নিয়ন্ত্রক সংস্থা নিউয়ে ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি এবং ২০০৬ সাল হতে তাদের আঞ্চলিক সংস্থা ওশেনিয়া ফুটবল কনফেডারেশনের সহযোগী সদস্য হিসেবে রয়েছে। ১৯৮৩ সালের ২০শে আগস্ট তারিখে, নিউয়ে প্রথমবারের মতো আন্তর্জাতিক খেলায় অংশগ্রহণ করেছে; পশ্চিম সামোয়ার আপিয়ায় অনুষ্ঠিত উক্ত ম্যাচে নিউয়ে তাহিতির কাছে ১৪–০ গোলের ব্যবধানে পরাজিত হয়েছে।
১,০০০ ধারণক্ষমতাবিশিষ্ট নিউয়ে হাই স্কুলে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় নিউয়ে অবস্থিত।
নিউয়ে এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপেও নিউয়ে এপর্যন্ত একবারও অংশগ্রহণ করতে সক্ষম হয়নি।
র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে নিউয়ের কোন স্থান নেই। অন্যদিকে, বিশ্ব ফুটবল এলো রেটিংয়ে নিউয়ের সর্বোচ্চ অবস্থান হচ্ছে ১৯৩তম (যা তারা ১৯৮৩ সালে অর্জন করেছিল) এবং সর্বনিম্ন অবস্থান হচ্ছে ২৩৬। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
গজগা
গজগা, (গজ হল হাতির জন্য সংস্কৃত এবং যার পূর্বের নাম ছিল গজানকুশা) ৯ম-১০ম শতাব্দীর কন্নড় ভাষার একজন রাষ্ট্রকূট সাহিত্যের লেখক। ১২৬০ খ্রিস্টাব্দে কেশিরাজা কর্তৃক রচিত কন্নড় ব্যাকরণের উপর একটি ব্যাপক এবং প্রামাণিক রচনা শব্দমণিদর্পণ-এ তার উল্লেখ রয়েছে। দুর্ভাগ্যবশত গজগার কোনো কাজই টিকে নেই, কিন্তু এমন প্রমাণ রয়েছে যা থেকে বোঝা যায় যে তিনি একজন প্রসিদ্ধ লেখক ছিলেন।
ইবনে কাসির
ইবনে কাসির (ابن كثير)‎ (১৩০১–১৩৭৩) ছিলেন একজন মুহাদ্দিস, ফকিহ, মুফাসসির ও ইতিহাসবিদ। তার পুরো নাম আবুল ফিদা হাফিয ইমাদ উদ্দিন ইসমাঈল ইবন আবু হাফস উমর ইবন কাসির ইবন দূ ইবন কাসির ইবন দিরা আল-কুরায়শী আল-বুসরি আল-শাফিয়ি রা.। তিনি ‘’বিচার দিবসের পূর্বের চিহ্ন’’ নামক বইয়ের লেখক। তার রচিত তাফসিরের জন্য তিনি অধিক প্রসিদ্ধ। এই তাফসিরকে প্রামাণ্য হিসেবে ধরা হয়।
জন্ম ও বংশ
ইবনে কাসির (রহ.) ৭০০ হিজরি মতান্তরে ৭০২ হিজরি সনে সিরিয়ার বসরান মাজদল নামক স্থানে জন্মগ্রহণ করেন। তবে ‘আল-বিদায়া ওয়ান নিহায়া’ গ্রন্থে তাঁর জন্মস্থান সিরিয়ার ‘মুজায়দিল’ নামক স্থানে উল্লেখ রয়েছে (এটি দুর্বল মত)। ইবনে কাসির কুরায়শের বনী হাসালা শাখা গোত্রের অন্তর্ভুক্ত। সন্ত্রান্ত এ গোত্রটির খ্যাতি রয়েছে। তাঁর পিতার নাম খতীব শিহাবউদ্দীন আবু হাফস উমর ইব্‌ন কাসীর। তিনি বসবাস করতেন বুসরা নগরীর পশ্চিমে অবস্থিত ‘শারকাব্বীন’ গ্রামে।
শৈশব ও যৌবন
ইবন কাসীর (র) - এর সহোদর আবদুল ওহহাব ৭০৭ হিজরীতে সপরিবারে দামেশকে চলে যান । তার সম্পর্কে ইবনে কাসীরের
মন্তবত, "তিনি আমাদের সহোদর এবং আমাদের প্রতি অত্যন্ত স্নেহবৎসল ছিলেন । "৪৬ ইবন কাসীর (র) হিজরী ৮ম শতাব্দীতে
মামলুক সুলতানদের শাসনামলে তাঁর যৌবঙ্কাল অতিবাহিত করেন । তাতারদের আক্রমণ, একাধিক দুর্ভিক্ষ, হৃদয়-বিদারক দুর্যোগগুলো
তিনি স্বচক্ষে প্রত্যক্ষ করেন । তখন দুর্ভিক্ষে লক্ষ-লক্ষ লোকের প্রাণহানি ঘটে । তিনি ফিরিঙ্গীদের সাথে সংঘটিত ক্রুসেড যুদ্ধগুলোও দেখেছেন ।
ক্ষুদ্র ক্ষুদ্র রাজ্যের প্রতিষ্ঠা, শাসকদের পারস্পারিক দ্বন্দ্ব-সংঘাত ইত্যাদি তাঁর সম্মুখেই সংঘটিত হয় । এতদসত্ত্বেও এ যুগে শিক্ষা-দীক্ষা এবং জ্ঞান-বিজ্ঞানে উৎকর্ষ
সাধনের প্রবল উদ্দিপনা পরিলক্কজিত হয় । আমীর-উমারাদের আগ্রহ এবং বিজ্ঞান ও শিক্ষা প্রতিষ্টানগুলোর জন্যে অকাতরে দান করার কারণে প্রচুর শিক্ষা প্রতিষ্ঠান ও
বহুসংখ্যক গ্রন্থ রচিত ও সংকলিত হয় ।
সোর্স : আল বিদায়া ওয়ান নেহায়া
কর্মজীবন
আল্লামা যাহাবী -এর পর তিনি উন্মুসসা’ওয়াত তানাকুরিয়া মাদ্রাসার অধ্যক্ষ পদে অধিষ্ঠিত হয়েছিলেন। তিনি ‘নুজায়বিয়ায়’ শিক্ষকতা করেন এবং ৭৪৮ হিজরী সনে ফাওকানী বিশ্ববিদ্যালয়েও অধ্যাপনা করেন।
জ্ঞানের স্বীকৃতি
তার জীবনীতে বিভিন্ন গুণী ব্যক্তি পর্যালাচনায় বুঝা যায় তিনি ইতিহাস শাস্ত্র,হাদীস শাস্ত্র,তাফসীর এবং অঙ্ক শাস্ত্রে গভীর জ্ঞান অর্জন করেছিলেন । বিভিন্ন খ্যাতিমান ব্যক্তিদের চোখে ইবনে কাসির
১। দাউদী তার প্রশংসা করেছেন এভাবে- ‘আমরা যাদেরকে পেয়েছি তাদের মধ্যে ইব্‌ন কাসীর (র) হাদীসের মূল পাঠ কণ্ঠস্থকারীদের মধ্যে অগ্রগামী ছিলেন ।
২। হাফিজ যাহাবী বলেন, "তিনি হাদীসসমূহের উৎস নির্ণয় করেছেন, সেগুলো যাচাই-বাছাই করেছেন, গ্রন্থ রচনা করেছেন, তাফসীর গ্রন্থ রচনা করেছেন এবং এসব ব্যাপারে অগ্রণী ভূমিকা গ্ৰহণ করেছেন"।
৩। আল মুজামুল মুখতাস গ্রন্থ প্রনেতা বলেছেন, ‘তিনি ফতোয়াবিশারদ ইমাম, প্রাজ্ঞ ও প্ৰসিদ্ধ মুহাদিছ, বিজ্ঞ ফকীহ এবং হাদীসের বরাত সমৃদ্ধ তাফসীরে সিদ্ধহস্ত।’
৪। আবুল মুহাসিন হুসাইনী বলেছেন, ‘তিনি একই সাথে ফতোয়া দিয়েছেন, শিক্ষকতা করেছেন, তর্কযুদ্ধে অংশ নিয়েছেন, ফিকাহ, তাফসীর ও ব্যাকরণ শাস্ত্ৰে নতুন রচনাশৈলী উদ্ভাবন করেছেন এবং হাদীস বর্ণনাকারী ও হাদীসের সত্যাসত্য বিচারের ক্ষেত্রে গভীর জ্ঞানের অধিকারী ছিলেন।
৫। আল্লামা সুয়ুতী তার সম্পর্কে বলেছেন, তার তাফসীর গ্রন্থটি অভূতপূর্ব, তার পদ্ধতিতে আর কোন তাফসীর গ্রন্থ সংকলিত হয়নি।
শিক্ষকবৃন্দ
ইবনে কাসির শত শত শায়েখ থেকে শিক্ষা গ্রহণ করেন । এর মধ্য থেকে উল্লেখযোগ্য শায়েখগন হলঃ
১। শায়খ তকী উদ্দীন ইবন তাইমিয়া      -(ফকিহ বিষয়ক)
২। সিরিয়ার কাসিম ইবন মুহাম্মদ বিরযালী -(ইতিহাস বিষয়ক)
৩। শায়খ মিযয়ী ইউসুফ ইব্‌ন আবদুর রহমান জামালুদ্দীন -(হাদিস বিষয়ক) [নোটঃ এই শায়েখের মেয়ে জায়নবকে তিনি বিয়ে করেন]
৪। উস্তাদ হাযরী  -(গণিত বিষয়ক)
৫। জনাব ইজুদ্দীন আবু ইয়া’লা
৬। ইবনুল কালানসী
৮। নাজমুদ্দীন মূসা ইবন আলী ইব্‌ন মুহাম্মদ
রচনাবলী
ইবন কাসীর বিশেষত ইতিহাস, তাফসীর এবং হাদীস বিষয়ে প্রচুর গ্রন্থ রচনা করেছেন। তার প্রকাশিত বহু গ্ৰন্থ রয়েছে । তন্মধ্যে কয়েকটি নিম্নরূপ;—
১। আল-বিদায়া ওয়ান নিহায়া(৭৫১ হিজরি)
২। তাফসীরুল কুরআনিল আযীম। তাফসিরে ইবন কাসির নামে বিশ্ববিখ্যাত
৩। আল ইজতিহাদ কী তালাবিল জিহাদ
৪। ইখতিসার-ই-উলুমিল হাদীস
৫। শামাইলুর রাসূল ওয়া দালাইলু নুবুওয়াতিহী ওয়া ফন্যায়েলিহী ও খাসাইসিহী
৬। ইখতিসারু আস সীরাতুন নাবাবিয়্যাহ
৭। আহাদীসুত তাওহীদ ওয়ার রান্দু আলাশ শিরক
৮। জামিউল মাসানীদ
৯। তাবাকাতুশ শাফিঈয়্যা
১০। আত তাকমীল কী মা ‘রিফাতিস সিকাতি ওয়াদ দুআ‘ফা ওয়াল মাজহীল
১১। আল কাওয়াকিবুদ দারায়ী ফীত তারিখ
১২। সীরাতুশ শায়খায়ন
১৩। আল ওয়াদিহুন নাফীফ ফী মানাকিবিল ঈমাম মুহাম্মদ ইব্‌ন ইদ্‌রীস
১৪। কিতাবুল আহকাম
১৫। আল আহকামুল কবীরা
১৬। ইখতিসারু কিতাবি আল মাদখাল। ইলা কিতাবিস সুনান লিল বায়হাকী
১৭। আস-সিমাত
১৮। শারহু সহীহ আল-বুখারী
মৃত্যু
ইবনে কাসির ৭৭৪ হিজরী সনের ২৬ শাবান বৃহস্পতিবার তার ইনতিকাল হয়। তার জানাযায় বহুসংখ্যক লোকের সমাগম ঘটে। তার ওসীয়ত অনুসারে তার সর্বশেষ আবাসস্থল শায়খুল ইসলাম তকী উদ্দীন ইব্‌ন তাইমিয়্যা (র)-এর কাছে তাকে দাফন করা হয়। যা দামেশকের বাব আন-নাসর-এর সংলগ্ন এলাকায় অবস্থিত।
কন্যানগর
কন্যানগর ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার সদর মহকুমার অধীনস্থ একটি সেন্সাস টাউন।
জনপরিসংখ্যান
এখানে সাক্ষরতার হার ৭৮%, । পুরুষদের মধ্যে সাক্ষরতার হার ৮৫%, এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে কন্যানগর এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
প্রথম গুণবর্মা
প্রথম গুণবর্মা একজন প্রাথমিক কন্নড় ভাষার কবি, যিনি ৯০০ খ্রিস্টাব্দের কাছাকাছি সময়ে দুটি মহাকাব্য শূদ্রক এবং হরিবংশ রচনা করেছিলেন।
তার কাজগুলি বিলুপ্ত বলে মনে করা হয় তবে পরবর্তী বছরগুলিতে উল্লেখ পাওয়া যায়। ইতিহাসবিদ কামাথ এবং নরসিংহাচার্যের মতে (এছাড়াও একজন কন্নড় ভাষা বিশেষজ্ঞ), তিনি পশ্চিম গঙ্গা রাজবংশের রাজা এরেগাঙ্গা নীতিমার্গ দ্বিতীয় (এছাড়াও এরেয়াপ্পা নামেও পরিচিত) দ্বারা ৯ম শতাব্দীর শেষের দিকে এবং ১০ম শতাব্দীর শুরুর দিকে পৃষ্ঠপোষকতা পেয়েছিলেন।
পুনরাবৃত্তিমূলক বদ্ধপ্রকোষ্ঠ (সংবাদ মাধ্যম)
thumb|"একটি পুনরাবৃত্তিমূলক বদ্ধপ্রকোষ্ঠ হল এমন একটি পরিবেশ যেখানে একজন ব্যক্তি কেবলমাত্র তাদের নিজস্ব মতামত ও দৃষ্টিভঙ্গি প্রতিফলিত বা জোরালো করে, সেইসব তথ্য ও মতামত খুঁজে পান।"
সংবাদ মাধ্যমের আলোচনায়, পুনরাবৃত্তিমূলক বদ্ধপ্রকোষ্ঠ কথাটি দিয়ে এমন সব পরিস্থিতিকে নির্দেশ করা হয়, যেগুলিতে একটি বদ্ধ ব্যবস্থার অভ্যন্তরে যোগাযোগ ও পুনরাবৃত্তির মাধ্যমে এক বা একাধিক বিশ্বাসকে বড় করে দেখানো হয় বা জোরালো করা হয় এবং এগুলিকে খণ্ডনকারী যুক্তি-প্রমাণ থেকে সুরক্ষা প্রদান করা হয়। পুনরাবৃত্তিমূলক বদ্ধপ্রকোষ্ঠে অংশগ্রহণকারী লোকজন বিপরীত দৃষ্টিভঙ্গির অনুপস্থিতিতে তাদের বর্তমান দৃষ্টিভঙ্গিকে জোরালো করে, এমন সব তথ্য খুঁজে বের করতে পারেন, এবং এর ফলশ্রুতিতে তারা অযাচিতভাবে এক ধরনের নিশ্চিতকরণমূলক পক্ষপাত জাতীয় কর্মকাণ্ডে অংশ নেন। পুনরাবৃত্তিমূলক বদ্ধপ্রকোষ্ঠগুলির কারণে সামাজিক ও রাজনৈতিক মেরুকরণ বৃদ্ধি পেতে পারে, এমনকি চরমপন্থী মতবাদেরও সৃষ্টি হতে পারে। পুনরাবৃত্তিমূলক বদ্ধপ্রকোষ্ঠ পরিভাষাটি আদতে শ্রুতিমূলক প্রতিধ্বনি প্রকোষ্ঠ ধারণাটির একটি রূপক, যেখানে একটি ফাঁপা পরিবেষ্টিত স্থানের ভেতরে শব্দের অনুরণন বা প্রতিধ্বনি ঘটে থাকে। আন্তর্জাল বা ইন্টারনেটের সামাজিক যোগাযোগ মাধ্যমগুলির সম্প্রদায়গুলির মধ্যে এই ধরনের পুনরাবৃত্তিমূলক ও সমসত্ত্বকারক ক্রিয়াকে নির্দেশ করার জন্য আরেকটি পরিভাষার উত্থান ঘটেছে, যা হল সাংস্কৃতিক গোত্রবাদ। অনেক পণ্ডিত নাগরিকদের অবস্থান ও দৃষ্টিভঙ্গির উপরে পুনরাবৃত্তিমূলক বদ্ধপ্রকোষ্ঠ ক্রিয়ার যে সম্ভাব্য প্রভাব পড়তে পারে, বিশেষ করে রাজনীতিতে এর যে পরিণাম হতে পারে, তা নিয়ে বক্তব্য দিয়েছেন। তবে কিছু গবেষণাতে এই মত দেওয়া হয়েছে যে পুনরাবৃত্তিমূলক বদ্ধপ্রকোষ্ঠের প্রভাব যতটা বড় মনে করা হয়, এটি তার চেয়ে দুর্বল।
নলিনীবালা দেবী
নলিনীবালা দেবী (Nalinibala Devi; নলিনীবালা দেৱী) অসমের এজকন কবি ও লেখিকা। তিনি অসম সাহিত্য সভার প্রথম সভাপতি ছিলেন। তিনি কোন ধরনের আনুষ্ঠানিক শিক্ষা গ্রহণ না করেই অসাধরন পাণ্ডিত্যের পরিচয় দিয়েছেন। অসমীয়া কাব্য সাহিত্যে অতিন্দ্রিয়বাদী কবি বা রহস্যবাদী  কবি নামেও তিনি পরিচিত। তিনি পিতার সহিত ভারতের স্বাধীনতা আন্দোলনে অংশগ্রহণ করেছিলেন।
জন্ম ও শিক্ষা
১৮৯৮ সনের ২৩ মার্চ তারিখে অসমের বরপেটায় নলিনীবালা দেবীর জন্ম হয়। তার পিতার নাম নবীন চন্দ্র বরদলৈ ও মাতার নাম হেমন্ত কুমারী। সেই সময়ে অসমে মেয়েদের স্কুলের শিক্ষা প্রাপ্তের দিকে বিশেষ গুরুত্ব দেওয়া হত না। তাই তিনি গোপাল দে নামক এক ব্যক্তির তত্বাবধানে গৃহে শিক্ষা গ্রহণ করেন। গৃহেই তিনি সংস্কৃত, সাহিত্য, গীত, ছবি ইত্যাদি নানান দিকে শিক্ষা লাভ করেন ।
বিবাহ
১৯০৯ সনে মাত্র ১১ বৎসর বয়সে শিবসাগরের জীবেশ্বর চাংকাকতী নামক ব্যক্তির সহিত তার বিবাহ হয়। কিন্তু তার ২১ বৎসর বয়সে স্বামীর অকাল মৃত্যু হয় ফলে তিনি নিজ পিতৃগৃহে ফিরে আসেন।
সাহিত্যিক অবদান
স্বামীর অকাল মৃত্যুর পর তিনি পাঁচটি সন্তান নিয়ে অশেষ কষ্টে দিনযাপন করেছিলেন। কিন্তু দুর্ভাগ্যবশত সেই তার দুই পুত্রের অকাল মৃত্যু হয়। স্বামী ও দুই পুত্রের অকাল মৃত্যুর বেদনায় জর্জরিত হয়ে তিনি নিজেকে সম্পূর্ণ রুপে ঈশ্বরকে অর্পণ করেন। সেই সময়ে তিনি বেদ, গীতা, উপনিষদ ও ভাগবত অধ্যয়নে মনোনিবেশ করেন। শৈশবে অঙ্কুরিত সুপ্ত প্রতিভা সেই সময়ে জাগ্রত হয়। বিবাহের পর শ্বশুর তাকে একটি স্বর্ন কলম উপহার দেন। পরবর্তী সময়ে তিনি কলমটির মান রাখেন। পিতার উপদেশ ও অনুপ্রেরণা তাকে জীবন যুদ্ধে জয়ী হতে সাহায্য করেছিল। মাত্র দশ বৎসর বয়দে পিতা নামক কবিতার মাধ্যমে কবি জীবনে প্রবেশ করেন। thumb|200px|right|গুৱাহাটীর পল্টনবজারর শ্বহীদ উদ্যানত পদ্মশ্রী নলিনী বালা দেৱীর আবক্ষ মূর্তি।
স্বীকৃতি ও সম্মান
তাছাড়াও ১৯৮৬ সনে গুয়াহাটির কটন কলেজের মহিলা হোষ্টেলের নাম পদ্মশ্রী নলিনীবালা দেবী নামে নামকরণ করা হয়। ৷
রিয়াল মাদ্রিদ ফুটবল ক্লাব
রেয়াল মাদ্রিদ ক্লুব দে ফুতবল ("রয়্যাল মাদ্রিদ ফুটবল ক্লাব") হচ্ছে একটি স্পেনীয় পেশাদার ফুটবল ক্লাব, যেটি রিয়াল মাদ্রিদ নামে অধিক পরিচিত এবং এটিকে সংক্ষিপ্তভাবে শুধুমাত্র রিয়াল বলা হয়। স্পেনের রাজধানী মাদ্রিদে এই ক্লাবটির অবস্থান। এটি বিংশ শতাব্দীর সবচেয়ে সফল ক্লাব। এই ক্লাবের একটি সফল বাস্কেটবল শাখা রয়েছে। সাদা টি-শার্ট ও শর্টস এবং নীল মোজা হচ্ছে এই ক্লাবের প্রধান পোশাক। ১৯০২ সালের ৬ই মার্চে, মাদ্রিদ ফুটবল ক্লাব হিসেবে এই ক্লাবটি প্রতিষ্ঠা লাভ করে। প্রতিষ্ঠার শুরু হতেই এই ক্লাবটি তাদের ঐতিহ্যের অংশ হিসেবে সাদা রঙের পোশাক পরিধান করছে। রিয়াল শব্দটি স্পেনীয় শব্দ রয়্যাল হতে আগত। ১৯২০ সালে ত্রয়োদশ আলফনসো-এর পরিহিত রাজকীয় মুকুট এই ক্লাবের প্রতীকে অন্তর্ভুক্ত করা হয়েছে। ক্লাবটি ১৯৪৭ সাল হতে ৮১,০৪৪ ধারণক্ষমতাসম্পন্ন মাঠ সান্তিয়াগো বার্নাব্যুতে তাদের সকল হোম ম্যাচ খেলছে। অধিকাংশ ইউরোপীয় ক্রীড়া ক্লাবের বিপরীতে, রিয়াল মাদ্রিদের সদস্যগণ (সসিওস) তাদের ইতিহাস জুড়ে এই ক্লাবটির মালিকানায় ছিল এবং এটি পরিচালনা করেছে।
২০১৯ সালে রিয়াল মাদ্রিদ ফোর্বস দ্বারা প্রকাশিত ফোর্বস সবচেয়ে মূল্যবান ফুটবল ক্লাবের তালিকায় স্থান পায়, যেখানে প্রকাশ করা হয় যে এই ক্লাবটির মোট মূল্য আনুমানিক €৩.৮ বিলিয়ন ($৪.২ বিলিয়ন)। ২০১৭–১৮ মৌসুমে ক্লাবটি দালোয়েত দ্বারা প্রকাশিত সবচেয়ে বেশি আয়কারী ফুটবল ক্লাবের তালিকায় ১ম স্থান অধিকার করে, যেখানে ক্লাবটির বার্ষিক আয় ছিল আনুমানিক €৭৫০.৯ মিলিয়ন। ক্লাবটি বিশ্বের সবচেয়ে বেশি সমর্থিত দলগুলোর মধ্যে একটি। রিয়াল মাদ্রিদ লা লিগার ৩ প্রতিষ্ঠাতা সদস্যের মধ্যে একটি যারা ১৯২৯ সাল হতে শুরু হওয়া লা লিগার ইতিহাসে কখনোই শীর্ষ বিভাগ হতে অবনমিত হয়নি (বাকি দুই সদস্য হলো অ্যাথলেটিক বিলবাও ও বার্সেলোনা)। এই ক্লাবটি ফুটবলে চলমান সবচেয়ে দীর্ঘ দ্বন্দ্ব ধারণকারী ক্লাব, বিশেষ করে বার্সেলোনার সাথে এল ক্লাসিকো এবং আতলেতিকো মাদ্রিদের সাথে মাদ্রিদ ডার্বি।
১৯৫০-এর দশকে রিয়াল মাদ্রিদ স্পেনে এবং ইউরোপীয় প্রতিযোগিতায় নিজেদের একটি অপ্রতিরোধ্য শক্তি হিসেবে প্রতিষ্ঠিত করেছিল। উক্ত সময়ে তারা টানা ৫ বার ইউরোপিয়ান কাপ জয়লাভ করে এবং ৭ বার এই প্রতিযোগিতার ফাইনালে খেলে। এই সাফল্য তারা স্পেনীয় লিগেও ধরে রেখেছিল, যেখানে তারা ৭ বছরের মধ্যে ৫ বার ট্রফি ঘরে তুলতে সক্ষম হয়েছিল। উক্ত সময়ের আলফ্রেদো দি স্তেফানো, ফেরেন্তস পুশকাস, ফ্রান্সিস্কো হেন্তো, রেমোঁ কোপার সমন্বিত দলটিকে অনেকে ফুটবলের সর্বকালের সেরা দল হিসেবে বিবেচনা করেন। ঘরোয়া ফুটবলে, রিয়াল এপর্যন্ত ৬৪টি শিরোপা জয়লাভ করেছে; যার মধ্যে রেকর্ড পরিমাণ ৩৩টি লা লিগা শিরোপা, ১৯টি কোপা দেল রে শিরোপা, ১০টি স্পেনীয় সুপার কাপ শিরোপা, ১টি কোপা এভা দুয়ার্তে শিরোপা এবং ১টি কোপা দে লা লিগা শিরোপা রয়েছে। ইউরোপীয় এবং বিশ্বব্যাপী প্রতিযোগিতায়, রিয়াল সর্বমোট ২৭টি শিরোপা জয়লাভ করেছে; যার মধ্যে রেকর্ড পরিমাণ ১৪টি ইউরোপিয়ান কাপ/উয়েফা চ্যাম্পিয়নস লিগ শিরোপা, ২টি উয়েফা কাপ শিরোপা এবং ৪টি উয়েফা সুপার কাপ শিরোপা রয়েছে। আন্তর্জাতিক ফুটবলে, তারা রেকর্ড পরিমাণ ৭টি ক্লাব বিশ্ব চ্যাম্পিয়নশিপ জয়লাভ করেছে।
২০০০ সালের ১১ই ডিসেম্বর তারিখে, রিয়াল মাদ্রিদ ফিফা শতাব্দীর শ্রেষ্ঠ ক্লাবের স্বীকৃতি অর্জন করে এবং ২০০৪ সালের ২০শে মে তারিখে, ফিফা শতবার্ষিক অর্ডার অফ মেরিট লাভ করে। ২০১০ সালের ১১ই মে তারিখে, ক্লাবটি ইন্টারন্যাশনাল ফেডারেশন অফ ফুটবল হিস্টোরি অ্যান্ড স্ট্যাটিসটিক্স দ্বারা ২০শ শতাব্দীর শ্রেষ্ঠ ক্লাবে ভূষিত হয়। ২০১৭ সালের জুন মাসে, রিয়াল মাদ্রিদ উয়েফা চ্যাম্পিয়নস লিগের ইতিহাসে টানা ২ বার শিরোপা জয়লাভ করে এবং পরবর্তীতে ২০১৮ সালের মে মাসে, একমাত্র দল হিসেবে তারা টানা ৩ বার শিরোপা জয়ের কৃতিত্ব অর্জন করে; যার মাধ্যমে তারা উয়েফা ক্লাব র‌্যাঙ্কিংয়ে শীর্ষস্থানে বজায় থাকে।
রিয়াল মাদ্রিদের ইতিহাসে একে বেশ কয়েকটি ডাকনামে ডাকা হয়েছে। একটি ছিল লস মেরেঙ্গুয়েস, মেরিঙ্গু নামে একটি সাদা খাবার থেকে এই নামকরণ করা হয়েছে। পরবর্তীতে আসে লস ব্লাঙ্কোস। এই দুটি নাম ক্লাবটির সাদা পোশাকের প্রতিনিধিত্ব করে। ১৯৭০-এর দশকে রিয়ালের আরেকটি ডাকনাম, লস ভাইকিংস জনপ্রিয়তা পায়, উত্তর ইউরোপের বেশ কয়েকজন খেলোয়াড়কে দলে অন্তর্ভুক্ত করা হয়েছিল বলে এই নামটি দেওয়া হয়েছিল। সাম্প্রতিক সময়ে গণমাধ্যমে দলটি লস গ্যালাক্তিকোস বা মহাতারকা নামে পরিচিত; স্পেনীয় ব্যবসায়ী ফ্লোরেন্তিনো পেরেজের সভাপতিত্বে বিশ্বের বেশ কয়েকজন দামী তারকা এই ক্লাবটিতে খেলেছে বলে এই নামকরণ হয়েছে।
প্রারম্ভিক বছর
আঠারোো শতাব্দীতে ইন্সতিতুসিওন লিব্রে দে এন্সেনিয়াঞ্জার শিক্ষাবিদ এবং শিক্ষার্থী, কেমব্রিজ বিশ্ববিদ্যালয় এবং অক্সফোর্ড বিশ্ববিদ্যালয়ের স্নাতকদের দ্বারা মাদ্রিদে ফুটবল খেলা প্রচারের মাধ্যমে রিয়াল মাদ্রিদ প্রতিষ্ঠার ভিত্তি গড়ে উঠে। ১৮৯৭ সালে, তারা (সোসিয়েদাদ) স্কাই ফুটবল নামে একটি সংঘ প্রতিষ্ঠিত করেন, যেটি লা সোসিয়েদাদ (সমাজ) নামেই অধিক পরিচিত। এটি সেসময়ের মাদ্রিদভিত্তিক খেলাধুলার একমাত্র সংঘ ছিল, যেটি প্রতি রবিবার সকালে মনক্লোয়ায় খেলত। ১৯০০ সালে, এই সংঘের কয়েকজনের মধ্যে দ্বন্দ্বের সৃষ্টি হওয়ার ফলে তারা স্কাই ফুটবল হতে বিভক্ত হয়ে গিয়ে নুয়েভা সোসিয়েদাদ দে ফুটবল (ফুটবলের নতুন সমাজ) নামে নতুন একটি ক্লাব গঠন করে। বিভক্ত হয়ে যাওয়া ব্যক্তিদের মধ্যে একজন ছিলেন হুলিয়ান পালাকিওস, যিনি রিয়াল মাদ্রিদের প্রথম সভাপতির দায়িত্ব পালন করেছেন। এছাড়াও বিভক্ত হয়ে যাওয়া ব্যক্তিদের মধ্যে ছিলেন দুই ভাই হুয়ান পাদ্রোস এবং কার্লোস পাদ্রোস, যারা পরবর্তীতে রিয়াল মাদ্রিদের সভাপতিত্বের দায়িত্ব পালন করেছেন। ১৯০১ সালে, এই নতুন ক্লাবের নাম পরিবর্তন করে মাদ্রিদ ফুটবল ক্লাব রাখা হয়। পরবর্তীতে, ১৯০২ সালে পুনর্গঠনের পর স্কাই ফুটবল সংঘটি নাম পরিবর্তন করে নিউ ফুট-বল ক্লাব রাখে। ১৯০৬ সালের ৬ই মার্চ তারিখে, হুয়ান পাদ্রোসের সভাপতিত্বে একটি নতুন বোর্ড নির্বাচিত হওয়ার পর, মাদ্রিদ ফুটবল ক্লাব আনুষ্ঠানিকভাবে প্রতিষ্ঠা লাভ করে।
প্রতিষ্ঠার ৩ বছর পর, ১৯০৫ সালে, স্পেনীয় কাপের ফাইনালে অ্যাথলেটিক বিলবাওকে হারিয়ে মাদ্রিদ ফুটবল ক্লাব তাদের ইতিহাসে প্রথম শিরোপা জয়লাভ করেছিল। ১৯০৯ সালের ৪ঠা জানুয়ারি, ক্লাবটির তৎকালীন সভাপতি আদোলফ মেলেন্দেজ স্পেনীয় এফএ-এর সাথে একটি ভিত্তি চুক্তি স্বাক্ষরের মাধ্যমে ক্লাবটিকে রয়্যাল স্প্যানিশ ফুটবল ফেডারেশনের একটি প্রতিষ্ঠাতা সদস্যে পরিণত করেন। বেশ কয়েকটি মাঠে খেলার পর ১৯১২ সালে ক্লাবটি "কাম্পো দে ও'দোনেল"-এ স্থানান্তরিত হয়েছিল। ১৯২০ সালে, ত্রয়োদশ আলফনসো দ্বারা রিয়াল উপাধি লাভ করার পর, ক্লাবটির নাম পরিবর্তন করে রিয়াল মাদ্রিদ রাখা হয়।
১৯২৯ সালে, সর্বপ্রথম স্পেনীয় ফুটবল লিগ আয়োজন করা হয়। উক্ত মৌসুমে রিয়াল মাদ্রিদ পুরো লিগ জুড়ে শীর্ষস্থানে অবস্থান করেছিল, কিন্তু সর্বশেষ ম্যাচটি অ্যাথলেটিক বিলবাওয়ের কাছে হেরে যায়; যার ফলে বার্সেলোনা উক্ত মৌসুমের শিরোপা জয়লাভ করে এবং রিয়াল মাদ্রিদ ২য় স্থান অর্জন করে। রিয়াল মাদ্রিদ সর্বপ্রথম ১৯৩১–৩২ মৌসুমে লা লিগা শিরোপা জয়লাভ করে এবং পরের মৌসুমেও তারা শিরোপাটি ধরে রাখতে সক্ষম হয়েছিল, এর ফলে তারা প্রথম ক্লাব হিসেবে টানা ২ বার লা লিগা শিরোপা জয়ের কৃতিত্ব অর্জন করে।